《题陈谷宾思亲卷》
明代·程本立

春雨白鱼江水深，夕阳乌鸟塞垣阴。谁无远道思亲泪，不及高堂念子心。

五色斑衣云满袖，百年华发雪盈簪。如何此乐恒难得，陟岵诗成感至今。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。